**Αθήνα, 20/6/2022**

**ΔΕΛΤΙΟ ΤΥΠΟΥ**

**Έναρξη υποβολής αιτήσεων για το νέο κύκλο Incubation του Orange Grove**

Την έναρξη της υποβολής αιτήσεων για το **Incubation** **πρόγραμμα** 2022-23 ανακοίνωσε το **Orange Grove** προσκαλώντας το κοινό να λάβει μέρος στο πρόγραμμα που απευθύνεται σε όσους έχουν μια καινοτόμα επιχειρηματική ιδέα, σε νεοσύστατες επιχειρήσεις και υφιστάμενες καινοτόμες ΜμΕ.

Το call για τη συμμετοχή στο πρόγραμμα «επώασης» του **Orange Grove** θα παραμείνει ανοιχτό μέχρι και τον Σεπτέμβριο, καθώς η έναρξή του θα γίνει το φθινόπωρο και θα ολοκληρωθεί το καλοκαίρι του 2023. To εντατικό online πρόγραμμα δίνει για ακόμη μία φορά την ευκαιρία σε ενδιαφερόμενους να κάνουν πραγματικότητα τις καινοτόμες ιδέες τους αλλά και σε νεοσύστατες επιχειρήσεις και υφιστάμενες καινοτόμες ΜμΕ να αναπτυχθούν περαιτέρω.

Το πρόγραμμα **Incubation** του **Orange Grove** αποτελεί μία ευκαιρία για τους νέους επιχειρηματίες και τις startups ώστε να λάβουν στοχευμένη καθοδήγηση και συμβουλευτική από ένα εξειδικευμένο διεθνές δίκτυο διακεκριμένων εκπαιδευτών, μεντόρων και ειδικών. Το πρόγραμμα προσφέρει πρόσβαση σε χρήσιμα εργαλεία, όπως mentoring και ad-hoc συναντήσεις καθώς και παρακολούθηση διαδραστικών εργαστηρίων για την ανάπτυξη καινοτόμων επιχειρηματικών δεξιοτήτων. Οι συμμετέχοντες θα έχουν επίσης πρόσβαση σε ευκαιρίες δικτύωσης που προσφέρει το **Orange Grove** και η **Ολλανδική Πρεσβεία** μέσω του παγκόσμιου δικτύου τους. Επιπλέον, θα συνδεθούν με το δυναμικό οικοσύστημα των alumni startups του Orange Grove. Ενώ, θα έχουν την ευκαιρία να επωφεληθούν και από σημαντικές εκπτώσεις που προσφέρουν οι partners του Orange Grove.

Το πρόγραμμα πραγματοποιείται απομακρυσμένα μέσω της ηλεκτρονικής πλατφόρμας του Orange Grove, δίνοντας τη δυνατότητα σε ομάδες από ολόκληρη την Ελλάδα και εκτός, να υποβάλλουν αίτηση συμμετοχής.

Για την υποβολή αιτήσεων επισκεφτείτε το [www.orangegrove.eu/apply/](http://www.orangegrove.eu/apply/)

Για περισσότερες πληροφορίες, μπορείτε να επισκεφθείτε την ιστοσελίδα μας [**www.orangegrove.eu**](http://www.orangegrove.eu), ενώ έχετε τη δυνατότητα να παρακολουθείτε τα νέα μας σε [**Facebook**](https://www.facebook.com/orangegroveathens/?ref=aymt_homepage_panel)**,** [**Twitter**](https://twitter.com/orangegroveath?lang=el)**,** [**LinkedIn**](https://www.linkedin.com/company/orange-grove-gr)και[**Instagram**](https://www.instagram.com/orangegroveath/)**.**

**Επικοινωνία για τα Μ.Μ.Ε.**

Για περισσότερες πληροφορίες παρακαλώ επικοινωνήστε:

Καραγκιουλέ Άννη

Σύμβουλος Γραφείου Τύπου και Δημοσίων Σχέσεων Orange Grove

Κιν.: +30 6944562025

E-mail: anniekaragioule@oni.gr